Амерыкана-ізраільскія ўдары па Іране (2026)

Амерыкана-ізраільскія ўдары па Іране — ваенная аперацыя ЗША і Ізраіля супраць Ірана, якая пачалася 28 лютага 2026 года.

 Перадумовы 
Амерыкана-іранскія адносіны і ізраільска-іранскія адносіны доўгі час заставаліся напружанымі.

Сярод прычын узброенага канфлікту называюцца нявырашаныя супярэчнасці паміж бакаміАтака на Иран: военный эксперт назвал, что послужило спусковым крючком. Іран не згаджаўся згарнуць узбагачэнне ўрану, гэта магло прывесці да стварэння ядзернай зброі, пры тым, што ўлады Ірана заяўлялі мірнай ядзернай праграме. Ракетная праграма Ірана выклікала асцярогі ЗША і Ізраіля па пытаннях гіпергукавых, балістычных тэхналогій. Іран падтрымліваў сваіх проксі, у т.л. Хезбалу, хусітаў, іракскую шыіцкую міліцыю.

Ірана-ізраільскі канфлікт разгортваецца з 2024 года на фоне вайны ў Газе.

Удары былі нанесеныя падчас працяглых ірана-амерыканскіх перамоў.

 Ход падзей 
28 лютага 2026 года ізраільскія ВПС, у рамках аперацыі «Ільвіны рык»«Щит Иегуды», «Рычание льва» и «Эпическая ярость»: Израиль и США атаковали Иран - NEWSru.co.ilIsrael names its operation against Iran «Lion’s Roar» — The Times of IsraelIsrael names operation against Iran ‘Lion’s Roar’ — Iran International, нанеслі ўдары па Іране пры падтрымцы ЗША. У паведамленні прэс-службы ізраільскага Міністэрства замежных спраў было сказана, што Дзяржава Ізраіль нанесла прэвентыўны ўдарІзраіль нанёс прэвентыўны ўдар па Іране, у Тэгеране грымяць узрывы — belta.by для прадухілення пагрозы.

Прэзідэнт ЗША Дональд Трамп назваў мэтамі пачатай аперацыі абарону «амерыканскага народа і ліквідацыю пагроз з боку рэжыму Ірана», ён заявіў пра недапушчэнне атрымання Іранам ядзернай зброіТрамп: ЗША пачалі ваенную аперацыю супраць Ірана — belta.by. Амерыканская аперацыя атрымала назву «Эпічная лютасць».

Па даных Чырвонага Паўмесяца, у Іране загінула не менш за 201 чалавека, 747 атрымалі раненні.

У выніку авіяўдару па яго рэзідэнцыі быў забіты духоўны лідар і фактычны правіцель Ірана Алі Хаменеі. У выніку ўдараў ЗША і Ізраіля таксама загінулі галоўнакамандуючы Корпуса Вартавых Ісламскай рэвалюцыі Махамад Пакпур, начальнік Генеральнага штаба УС Ірана Абдольрахім Мусаві. Агенцтва IRNA паведаміла аб гібелі сакратара Савета па абароне Ірана Алі Шамхані і кіраўніка Мінабароны Азіза Насірзадэ.

Корпус Вартавых Ісламскай рэвалюцыі заявіў аб маштабнай аперацыі ў адказ. Паведамлялася аб атаках па Ізраілі, а таксама па ваенных базах ЗША ў Бахрэйне, Іарданіі, Катары, Кувейце, ААЭ і Саудаўскай Аравіі.

Ізраіль увёў у краіне надзвычайнае становішча і закрыў сваю паветраную прастору для грамадзянскіх самалётаў.

 Крыніцы 

Катэгорыя:Канфлікты 2026 года
Катэгорыя:Ірана-ізраільскі канфлікт
Катэгорыя:Падзеі 28 лютага
Катэгорыя:Люты 2026 года
Катэгорыя:2026 год у Іране